ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፕረዚደንት ሱዳን ነበር ኣልበሽር 'ሚልዮን ዶላራት ካብ ስዑዲ ተቐቢሉ ነይሩ' 19 ነሓሰ 2019 ዝተመሓየሸ 20 ነሓሰ 2019 ምንጪ ስእሊ, AFP መግለጺ ስእሊ, ብልዑል ሓለዋ ኣብ ቤት ፍርዲ ዝቐረበ ዑመር ኣልበሽር ፕረዚደንት ሱዳን ነበር ዑመር ኣልበሽር፡ ካብ ስዑዲ ዓረብ ሚልዮናት ዶላራት ከምዝተቐበለ ኣሚኑ እዩ ክብል መርማሪ ገበን ንቤት ፍርዲ ኣብ ዝሃቦ መብርሂ ሓቢሩ። ዑመር ኣልበሽር፡ 25 ሚልዮን ካብ ወራስ ዓራት ስዑዲ ዓረብ ንጉስ መሓመድ ቢን ሳልማን፡ ካልእ ቁጽሩ ዘይፍለጥ ገንዘብ ከኣ ካብ ስዑዲ ከም ዝተቐበለ እቲ መርማሪ ገበን ወሲኹ ገሊጹ። ፕረዚደንት ሱዳን ነበር፡ ትማሊ ብብልሽውና ተኸሲሱ'ዩ ናብ ቤት-ፍርዲ ቀሪቡ። ጠበቓታቱ ግና ነቲ ክሲ መሰረት ዘይብሉ ክብሉ ነጺጎሞ። ዑመር ኣልበሽር ድሕሪ ናይ 30 ዓመታት ስልጣን እዩ ዝሓለፈ ሚያዝያ 2019 ብህዝባዊ ናዕቢ ካብ ስልጣኑ ተኣልዩ። እቲ ፕረዚደንት ነበር፡ ጻዕዳ ጃላብያን ዑማን ተኸዲኑ፡ ኣብ ውሽጢ ጋብያ ኮይኑ ጉዳዩ ይከታተል ነይሩ። ብዛዕባ እቲ ዝተመስረተሉ ክስታት ኣመልኪቱ ግና ዝኾነ ርእይቶ ከም ዘይሃበ ማዕከን ዜና ሮይተርስ ሓቢሩ። እንተኾነ ግና፡ ስሙ ንኸረጋግጽ ከም ዝተዛረበን፡ ኣበይ ትነብር ተባሂሉ ምስ ተሓተተ ድማ ፍሽኽ ድሕሪ ምባል፡ ኣብ ኮባር ዝተባህለ ቤት-ማእሰርቲ ከምዝነብር ምዝራቡ ሮይተርስ ሓቢሩ። ጠበቓ ዑመር ኣልበሽር ኣሕመድ ኢብራሂም ግን ብዛዕባ'ዚ ክስታት ዝኾነ ሓበሬታን ጭብጥን ከም ዘየለ ኣመልኪቱ። ኣብ ዝሓለፈ ሰነ፡ ኣብ መንበሪ ገዛ ፕረዚደንት ነበር ዑመር ኣልበሽር ብብዙሕ ክሻታት ሸርፊ ወጻኢ ከምእተረኽበ ዓቃቢ ሕጊ ተዛሪቡ ነይሩ። ፍሉጥ ኪኢላ ቁጠባ ዶ/ር ዓብደላ ሓምዶክ ቀዳማይ ሚኒስተር ክኸውን ተረቚሑ ኣዋጅ ህጹጽ ግዜ ንህዝባዊ ናዕቢ ሱዳን ከህድኦ ኣይከኣለን ሓይልታት ጸጥታ ሱዳን ንሰላማውያን ሰልፈኛታት ይቐትሉን ይኣስሩን ኣለዉ ትንሳኤን ውድቀትን ፕረዚደንት ሱዳን ዑመር ኣልበሽር ኣብቲ ኣብ ርእስከተማ ካርቱም ዝርከብ ቤት-ፍርዲ ሓያሎ ናይ ጸጥታ ኣካባላት ከም ዝነበሩ ናይ ዓይኒ መሰካኽር ሓቢሮም። ኣልበሽር ናብቲ ቤት-ፍርዲ ብድሩዓት መካይን ተሰንዩ ከም ዝመጸ ኤፈፒ ጸብጺቡ። እቲ ናይ ብልሽውና ክሲ እንታይ እዩ?
